CELEX: 62020CN0654
Language: hr
Date: 2020-11-15 00:00:00
Title: Predmet C-654/20: Zahtjev za prethodnu odluku koji je 15. studenoga 2020. uputio Apelativen sad Sofia (Bugarska) – Kazneni postupak protiv osobe VD

8.3.2021   
            
            
               HR
            
            
               Službeni list Europske unije
            
            
               C 79/20
            
         
      Zahtjev za prethodnu odluku koji je 15. studenoga 2020. uputio Apelativen sad Sofia (Bugarska) – Kazneni postupak protiv osobe VD
      (Predmet C-654/20)
      (2021/C 79/26)
      Jezik postupka: bugarski
      
         Sud koji je uputio zahtjev
      
      Apelativen sad Sofia
      
         Stranke glavnog postupka
      
      VD
      
         Prethodna pitanja
      
      
                  1.
               
               
                  Protivi li se načelu zakonitosti kaznenih djela i kazni nacionalni propis kojim se istodobno predviđaju upravna i kaznena odgovornost za isto djelo, odnosno upravljanje motornim vozilom tijekom provedbe prisilne upravne mjere koja se sastoji od privremenog oduzimanja vozačke dozvole, a da pritom ne postoje kriteriji koji omogućuju objektivno razgraničavanje tih dviju vrsta odgovornosti?
               
            
                  2.
               
               
                  U slučaju da Sud Europske unije na prvo prethodno pitanje odgovori niječno: koje ovlasti ima nacionalni sud da osigura učinkovitu primjenu pravnih načela Europske unije?
               
            
                  3.
               
               
                  Je li kažnjavanje kaznom zatvora do tri godine i novčanom kaznom od 200 do 1 000 leva (BGN) zbog kaznenog djela upravljanja motornim vozilom tijekom provedbe prisilne upravne mjere koja se sastoji od privremenog oduzimanja vozačke dozvole proporcionalno u smislu članka 49. stavka 3. Povelje Europske unije o temeljnim pravima?